Tettbebyggelsen i Grong befinner seg hovedsakelig rundt Medjå, der blant annet kommunehuset, barne- og ungdomsskolen, Grong videregående skole og Namdals folkehøgskole holder til. Jernbanestasjonen og Grong kirke befinner seg i tettbebyggelsen litt lenger sør, øst for Tømmeråshola i Sanddøla. E6 passerer Grong på vest- og nordsida, mens fylkesvei 391 og fylkesvei 392 tar av fra E6 og går inn til tettstedet.